उत्तराखंड में बीजेपी की प्रचंड जीत के बाद आज पार्टी नए मुख्यमंत्री का चुनाव करने जा रही है. सूत्रों के मुताबिक मुख्यमंत्री पद की रेस में अंतिम समय में त्रिवेंद्र सिंह रावत रेस सबसे आगे बताए जा रहे हैं. पार्टी के नवनिर्वाचित विधायकों की आज बैठक होगी. सूत्रों के मुताबिक उसमें ही त्रिवेंद्र सिंह रावत को नेता चुने जाने की संभावना है. हालांकि सीएम की रेस में पिथौरागढ़ से विधायक प्रकाश पंत का नाम भी है. चौबट्टाखाल से विधायक सतपाल महाराज भी दौड़ में बताए जा रहे हैं लेकिन केवल दो वर्ष पहले ही पार्टी में शामिल होने के कारण उन्हें सरकार में शीर्ष पद देने की संभावना कम नजर आ रही है.
hin_Deva